Daryll Allen M. Escusa

Daryll Allen M. Escusa One word that can describe him is adventurous. Always willing to try anything new out of curiosity. His natural friendly vibe brings out positive aura that infects everyone. He may be a little of a slack but in times of need he’s definitely there and willing to do everything necessary to finish and do the job.

Alas Dose
Nagising sa init si Denise. Brownout.

Sinilip nya ang kanyang cellphone. Saktong 12:00 am.

May mahihinang katok mula sa banyo. Pakamot ng ulo syang nagbukas ng kanyang drawer. Isang kandila’t posporo doo’y nakasilid. Sa maliit na liwanag ay sinilip nya si Nena na lagi nyang katabi sa pagtulog. Tila nananaginip ito ng tsokolate sa tamis ng kanyang ngiti habang yakap ang palda nyang dilaw.

Papatayin na sana nya ang kandila nang biglang lumakas ang mga  katok sa banyo.

Unti unti sya’y lumapit sa pinto.

Tingin sa kanan.

Tingin sa kaliwa.

Tila batang unang beses tumawid sa kalsada.

Binasag ang katahimikan ng isang sigaw.

“AAAAAHHH!” - sigaw ni Denise sa babaeng nakita nyang may hawak na kandila. Salamin lang pala.

Tinawanan nya ang kanyang sarili na mabilis namang naudlot ng tatlong malalakas na katok na nauwi sa kalampag sa pinto ng banyo.

Nanginignig nyang binuksan ang pinto. Sumalubong sa kanya ang isang batang babae na pulang pula ang mata sa kakaiyak na basang basa pa ang dilaw na palda sa kapupunas.

Si Nena lang pala. Niyakap nya  sa galak ang kanyang kapatid. Namatay ang kandila sabay sa iyak ni Nena na naging sigaw. Napasigaw si Denise at napaupo sa kama.

Panaginip lang pala.

Nagising sa init si Denise. Brownout.

Sinilip nya ang kanyang cellphone. Saktong 12:00 am.

Isang minuto bago magalas dose.

May mahihinang katok mula sa banyo…